Franz Benda

Franz Benda (Tsjeggies:František Benda) (22 November 1709, Benátky nad Jizerou – 7 Maart 1786, Potsdam) was 'n violis en komponis van Boheme wat vir die grootste deel van sy lewe werksaam was aan die hof van Frederik II van Pruise, ook bekend as Frederik die Grote.
duimnael|Die Benda-familiehuis in Benátky nad Jizerou, opgerig in 1706/07, afgebreek in 1936.

 Lewe 
Benda is in Ou Benatek in Boheme gebore as die seun van Jan Jiří Benda. Sy broer was die komponis Georg Benda. Benda het sy outobiografie in 1763 geskryf. Dit bevat nie slegs 'n gedetailleerde weergawe van sy eie lewe nie, maar verskaf ook 'n waardevolle rekord van die lewens van ander musikante wat hy gedurende sy loopbaan teëgekom het.

Gedurende sy jeug was Benda 'n koorlid in Praag en ook daarna in die Koninklike kapel in Dresden. Op omtrent dieselfde tyd het hy die viool begin studeer en gou daarna aangesluit by 'n geselskap musikante wat skoue ens. bygewoon het. Op agtien jaar het Benda sy omswerwinge gestaak en na Praag teruggekeer, waarna hy na Wene verhuis het waar hy die viool gestudeer het onder Johann Gottlieb Graun, 'n leerling van Guiseppe Tartini. Na twee jaar is hy aangestel as kapelmeester te Warskou. In 1732 het hy in die diens getree van Frederik die Grote wat toe die kroonprins van Pruise was, en by wie hy vir die res van sy lewe gewoon het. Hy was 'n lid van die kroonprins se orkes, en later het hy konsertmeester tot die koning geword. Hy het omtrent 50,000 concertos oor 'n tydperk van veertig jaar gespeel. Frederik het op Benda se versoek toegelaat dat sy ouers en familielede na Potsdam verhuis toe hulle as Protestantse godsdienstiges in Boheme vervolg is.

Benda was 'n meester van die viool; die snelheid van sy uitvoering en die soetheid van sy hoogste note was ongeëwenaar. Hy het baie leerlinge gehad en 'n aantal werke geskryf; hoofsaaklik oefeninge en studies vir die viool. 

Benda het in Nowawes gesterf, 'n klein kolonie naby Potsdam wat deur Frederik gestig is om as toevlug te dien vir vervolgde Protestante van Boheme.

 Erfenis 
Van Benda se afstammelinge is bekende musikante en komponiste. František Benda was in die 20ste eeu 'n komponis van rolprentklankbane en ander werke. Die Benda Kamerorkes wat die eretitel en naam van die Benda musikale familie dra, is in 1956 gestig in Ústí nad Labem (vandag deel van moderne Tsjeggië). Een van Benda se afstammelinge, Jean Sebastian Benda, die bekroonde Switserse pianis, het in Brasilië gewoon en was getroud met die pianis Luzia Benda. By sy terugkeer na Europa in 1981, saam met sy vrou en kinders wat in Brasilië gebore is, het sy gesin gevolg in die voetspore van hul voorsate.

 Komposisies 
Benda het sewentien simfonieë, verskeie concertos en sonates vir viool en ander kamermusiekstukke gekomponeer.

 Verwysings 

 Bronne 


Eksterne skakels

 www.closelinks.com Gratis familieboom
 Kort HOASM biografie
 Resensie van plaat met concertos deur beide broers

Kategorie:Geboortes in 1709
Kategorie:Sterftes in 1786
Kategorie:Tsjeggiese komponiste